Contestații la Evaluarea Națională 2024. Când se depun și cum arată cererea-tip care trebuie completată de elevi
Elevii care au susținut Evaluarea Națională și nu sunt mulțumiți de notele obținute pot depune contestație după afișarea rezultatelor. Nota obținută după contestație este cea definitivă, indiferent de punctajul obținut, în plus sau în minus, față de nota primită inițial, precizează Metodologia de organizare a examenului în 2024.